Rebecca (1940)

Rebecca je film Alfreda Hitchcocka iz 1940. godine. To je bio njegov prvi "američki" film. Robert E. Sherwood i Joan Harrison adaptirali su istoimeni roman Daphne du Maurier (1938) u produkciji Davida O. Selznicka.

 Radnja 
U filmu su glavni likovi Maxim de Winter, njegova druga supruga te gđa Danvers, sluškinja pokojne supruge. Riječ je o sjećanjima koja kontroliraju De Wintera, njegovu sadašnju suprugu i gđu Danvers.

Radnja je većinom neizmijenjena u usporedbi s romanom. Hitchcock je, također, prešao preko holivudskog koda lezbijstva jer je sluškinja opsjednuta Rebeccom nakon njene smrti.

 Glumci 
 Glumac  Uloga Laurence Olivier  George Fortescu Maximillian "Maxim" de Winter  Joan Fontaine druga gđa De Winter  George Sanders  Jack Favell  Judith Anderson  gđa Danvers  Nigel Bruce  major Giles Lacy  Reginald Denny  Frank Crawley  C. Aubrey Smith  pukovnik Julyan  Gladys Cooper Beatrice Lacy  Florence Bates gđa Edythe Van Hopper  Melville Cooper Mrtvozornik Leo G. Carroll dr. Baker 
Hitchcockov kameo nalazi se pred kraj filma; vidimo ga izvan telefonske govornice dok Jack telefonira.

 Nagrade 
 Osvojeni Oscari 
 Oscar za najbolji film (1940)
 Oscar za najbolju fotografiju (1940)

 Neosvojeni Oscari 
 Oscar za najbolju glavnu mušku ulogu
 Oscar za najbolju glavnu žensku ulogu
 Oscar za najbolju sporednu žensku ulogu
 Oscar za najbolju režiju
 Oscar za najbolju scenografiju
 Oscar za najbolje vizualne efekte
 Oscar za najbolju montažu
 Oscar za najbolji zvuk

 Zanimljivosti 
 Više od 20 glumica testirano je za ulogu gđe de Winter, koja je na kraju otišla novopečenoj glumici Joan Fontaine. Jedna od njih bila je Vivien Leigh, koju je Laurence Olivier pokušao progurati, jer su bili par u to vrijeme.
 Ovo je bio drugi Hitchcockov film koji se temelji na romanu Daphne du Maurier (prvi je bio Krčma "Jamaica")
 Uprkos potrazi za lokacijom uzduž i poprijeko SAD-a, a posebno Nove Engleske, David O. Selznick nije bio u mogućnosti pronaći prikladno mjesto koje bi predstavilo Manderley, pa je morao pribjeći minijaturi umjesto toga, i to vrlo uvjerljivoj.
 Godine 1944. Edwina Levin MacDonald tužila je Selznicka, Daphne du Maurier, United Artists i Doubleday za plagijat. Tvrdila je da se film temelji na romanu Slijepi prozori i dobila je nepoznat iznos odštete.
 Olivier je užasno tretirao Joan Fontaine zato što je želio da njegova tadašnja djevojka Vivien Leigh igra glavnu ulogu. Ovo je prilično potreslo Fontaine, tako da Alfred Hitchcock odlučio kapitalizirati na tome tako što joj je rekao da je cijela glumačka ekipa mrzi, čime je postala stidljiva i tjeskobna – upravo ono što mu je bilo potrebno za njenu glumu.
 Ovo je bio prvi film koji je Hitchcock napravio s Davidom O. Selznickom. Hitchcock je radio sa scenaristom Robertom E. Sherwoodom i svojom pomoćnicom Joan Harrison u procesu pisanja scenarija. Ali, gotovo od početka snimanja bio je nezadovoljan Selznickom, koji je vodio kontrolni – a neki su to zvali opsesivni – način "produkcije".
 Zbog uspjeha ovog filma u Španiji, posebne jakne koje je Joan Fontaine nosila tokom snimanja filma počele su biti poznate kao "rebecas". Riječ "rebeca" još se koristi danas kad se govori o ovom odjevnom predmetu.

 Reference 

 Vanjski linkovi 

 https://www.filmsite.org/rebec.html


 Rebecca na Rotten Tomatoes

Kategorija:Filmovi iz 1940.
Kategorija:Američki filmovi
Kategorija:Američki crno-bijeli filmovi
Kategorija:Američki romantični dramski filmovi
Kategorija:Filmovi koji su dobili Oscar za najbolju fotografiju
Kategorija:Filmovi s radnjom u Cornwallu
Kategorija:Filmovi United Artistsa
Kategorija:Filmovi Selznick International Picturesa
Kategorija:Filmovi u režiji Alfreda Hitchcocka